stanford-oval/wikipedia huggingface dataset:
Bobbie Gentry

Bobbie Gentry (1970)
Roberta Lee Streeter eli Bobbie Gentry (s. 27. heinäkuuta 1944) on yhdysvaltalainen laulaja-lauluntekijä.
Gentry nousi kansainväliseen maineeseen kesällä 1967 singlellään "Ode to Billie Joe". Hän voitti jopa Grammy-palkinnon "parhaasta naislaulajan esityksestä".
Gentry esiintyi viimeisen kerran jouluyönä 1978 televisio-ohjelmassa The Tonight Show Starring Johnny Carson ja on sen jälkeen pysytellyt poissa julkisuudesta. Hänellä on portugalilaisia sukujuuria.
Mauno Tamminen

Mauno Johannes Tamminen (14. elokuuta 1920 Turku – 15. helmikuuta 1977 Helsinki) oli suomalainen poliitikko, joka toimi Suomen Kansan Demokraattisen Liiton pääsihteerinä vuosina 1962–1964 ja Yleisradion apulaisjohtajana vuosina 1965–1977. Tamminen kuului myös Suomen Kommunistisen Puolueen keskuskomiteaan vuosina 1960–1969.
Perhetausta

Mauno Johannes Tamminen syntyi Juho Emil Tammisen ja Fanni Maria os. Kantosen pojaksi. Mauno Johannes avioitui Sanni Koistisen kanssa.
Koulutus

Tamminen kävi vuonna 1940 kauppakoulun. Hän taisteli jatkosodassa sen alkuvaiheessa, mutta hän karkasi rintamalta tammikuussa 1942. Rauhan tultua Tamminen ryhtyi opiskelemaan suorittaen aluksi Sirola-opiston. Hän valmistui ylioppilaaksi keväällä 1950 ja pääsi tämän jälkeen opiskelemaan oikeustiedettä SKP:n stipendillä. Valmistuttuaan yliopistosta lainopin kandidaatiksi vuonna 1956 Tamminen siirtyi Moskovaan puoluekouluun.
Opintojensa ohella Tamminen työskenteli SKDL:n kunnallissihteerinä vuosina 1950–1957. Hän myös opetti Sirolassa kirjanpitoa. Moskovasta paluun jälkeen Tammisesta tehtiin SKDL:n toiminnanjohtaja vuosiksi 1958–1961 ja myöhemmin pääsihteeri. Tamminen kuului myös Rakennusliiton hallitukseen vuodesta 1959 ja hän toimi Sukeltajaliiton sihteerinä vuodesta 1960.
SKDL:n johdossa Tamminen ajoi 1960-luvun alussa linjaa, joka korosti voimakkaasti vasemmiston yhteistoiminnan tarvetta. Hän tahtoi yhdistää työväenpuolueiden voimat hallitusyhteistyön merkeissä. Vuonna 1964 hänet päätettiin kuitenkin siirtää syrjään puoluetehtävistä ja hänet lähetettiin Yleisradion palvelukseen. Hän toimi vuosina 1965–1975 Yleisradion talousasiain apulaisjohtajana ja siirtyi vuoden 1976 alusta talousjohtajaksi sosiaalidemokraatti Aarne Paanasen jäätyä eläkkeelle. Yleisradion vuosinaan Tamminen alkoholisoitui ja hän kuoli ennenaikaisesti. Hänen seuraajakseen tuli SKDL:n Aimo Haapanen.
Bobbie Rosenfeld

| Mitalit | Mitalit | Mitalit |  |
| --- | --- | --- | --- |
|  Rosenfeld kesäolympialaisissa 1928. |  Rosenfeld kesäolympialaisissa 1928. |  Rosenfeld kesäolympialaisissa 1928. |  |
Maa:   Kanada
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Amsterdam 1928 | 4 × 100 metriä |  |
|  Hopeaa | Amsterdam 1928 | 100 metriä |  |
Fanny "Bobbie" Rosenfeld (28. joulukuuta 1904 Dnepropetrovsk, Venäjä – 13. marraskuuta 1969 Toronto, Kanada) oli kanadalainen yleisurheilija ja olympiamitalisti, joka kilpaili pikajuoksussa. Hän voitti kaksi olympiamitalia, joista kummatkin Amsterdamin olympialaisissa 1928. Kultaa hän sai 4 × 100 metrin viestistä ja hopeaa 100 metrin juoksusta.
Yleisurheilun lisäksi Rosenfeld oli erinomainen pelaaja koripallossa, softballissa, jääkiekossa ja tenniksessä.
Cannibal Ox

Cannibal Ox on yhdysvaltalainen underground hip hop duo, jonka jäsenet, Vast Aire ja Vordul Mega, ovat kotoisin New Yorkin Harlemista.
Cannibal Oxin debyyttialbumi, The Cold Vein, ilmestyi vuonna 2001. Kriitikkojen ylistämä ensilevy on sittemmin saavuttanut kulttimaineen. Vuonna 2005 päivänvalon näki livelevy, Return of the Ox: Live at CMJ, jonka yhteydessä kerrottiin, että kaksikon toinen studioalbumi tulisi ilmestymään vuonna 2006. Näin ei koskaan käynyt, ja huhujen mukaan Cannibal Ox oli tullut tiensä päähän.
Vast Airen tuleva soololevy, Dueces Wild, sisältää kuitenkin Cannibal Oxin epävirallisen paluun. Vast Aire ja Vordul Mega yhdistävät voimansa Pete Rockin tuottamalla raidalla ”Mecca and the Ox.”
Aiheesta muualla

http://www.definitivejux.net/jukies/cannibal_ox/
https://web.archive.org/web/20071227021600/http://www.pitchforkmedia.com/article/record_review/16000-the-cold-vein
http://www.myspace.com/vastaireofcanox
http://music.wikia.com/wiki/The_Cold_Vein:Cannibal_Ox
http://monkeyboxingempire.blogspot.com/2008/04/vast-aire-deuces-wild-news-album.html
Matkalla avaruuteen (vuoden 2018 televisiosarja)

| Matkalla avaruuteen> Lost in Space |
| --- | --- |

Tyyli:   tieteissarja  seikkailu 
Kestoaika:  60 min.
Luoja(t):  Irwin Allen
Kehittäjä(t):   Matt Sazama  Burk Sharpless 
Pääosissa:   Molly Parker  Toby Stephens  Maxwell Jenkins  Taylor Russell  Mina Sundwall  Ignacio Serricchio  Parker Posey 
Alkuperämaa:   Yhdysvallat
Alkuperäiskieli:  englanti
Verkko:  Netflix
Esitetty:  13. huhtikuuta 2018  – jatkuu edelleen
Tuotantokausia:  3
Jaksoja:  28
Ikäraja:  7+
Tunnuskappale:  John Williamsin säveltämä
Tuotanto
Tuottaja(t):   Kari Drake  Brad Van Arragon  Alexis Guajardo  Ken Girotti 
Vastaava(t) tuottaja(t):   Kevin Burns  Zack Estrin  Marc Helwig  Jon Jashni  Neil Marshall  Matt Sazama  Burk Sharpless 
Käsikirjoittaja(t):   Irwin Allen  Vivian Lee  Kari Drake  Katherine Collins 
Säveltäjä(t):  Christopher Lennertz
Leikkaaja(t):   David Kaldor  Jack Colwell  Mark Hartzell  Joe Talbot Hall 
Kuvaaja(t):   Sam McCurdy  Joel Ransom 
Tuotantoyhtiö(t):   Legendary Television  Synthesis Entertainment  Applebox Pictures  Clickety-Clack Productions 
Palkinnot
Voitetut:   VES Award (N/A) VES Award (N/A) VES Award (N/A) (VES tarkoittaa Visual Effects Society'ä) Visual Effects Society Awards (2019) International Film Music Critics Award (IFMCA) (2019) Young Artist Awards (2019) 
Aiheesta muualla
Virallinen sivusto
IMDb 
Matkalla avaruuteen (Lost in Space) on yhdysvaltalainen seikkailuhenkinen tieteissarja. Se on uudelleenkäynnistys vuosina 1965–1968 esitettyyn samannimiseen tieteissarjaan, joka pohjautui vuonna 1812 julkaistuun romaaniin The Swiss Family Robinson.
Sarjan tuottajina toimivat Matt Sazama ja Burk Sharpless. Sen ensimmäinen kausi julkaistiin Netflixissä huhtikuussa 2018. Sarjan toinen tuotantokausi tuli Netflixiin jouluaattona 2019. Sarjan kolmas tuotantokausi tuli Netflixiin ensimmäinen joulukuuta 2021.
Juoni

Maapallon muuttuessa elinkelvottomaksi, ihmiset päättävät lähettää siirtokunnan asuinkelvolliselle planeetalle Alfa Centaurille. Siirtokuntalaisia kuljettava alus joutuu hyökkäyksen kohteeksi, ja aluksen henkilöstö täytyy evakuoida. Robinsonin perhe haaksirikkoutuu vieraalle planeetalle ja he joutuvat taistelemaan selviytyäkseen erilaisista vaaroista.
Näyttelijät

| 0 | 1 | 2 |
| --- | --- | --- |
|  Molly Parker  | … |  Maureen Robinson   |
|  Toby Stephens  | … |  John Robinson   |
|  Maxwell Jenkins  | … |  Will Robinson   |
|  Taylor Russell  | … |  Judy Robinson   |
|  Mina Sundwall  | … |  Penny Robinson   |
|  Ignacio Serricchio  | … |  Don West   |
|  Parker Posey  | … |  tri. Smith   |
|  Brian Steele  | … |  robotti   |
|  Raza Jaffrey  | … |  Victor Dhar   |
Tuotanto

Vuonna 2014 kerrottiin Dracula Untold -elokuvan tuottajina toimineiden Matt Sazamanin ja Burk Sharplessin käsikirjoittavan uudelleenkäynnistystä 1960–luvulla esitettyyn Matkalla avaruuteen -sarjalle. Netflix antoi sarjalle vihreätä valoa marraskuussa 2015. 2016 kesäkuussa Netflix tilasi 10–osaisen ensimmäisen kauden sarjasta.
Ensimmäisen kauden kuvaukset alkoivat Vancouverissa tammikuussa 2017.
Tuotanto > Julkaisu

Sarjan ensimmäinen kausi julkaistiin Netflix-palvelussa 13. huhtikuuta 2018. 31. maaliskuuta 2018 esitettiin sarjan pilottijakso Washingtonin Awesome Con -tapahtumassa, jonka jälkeen pidettiin Q&A (Kysy ja vastaa) -hetki Matt Sazaman ja Burk Sharplessin kanssa.
Aiheesta muualla

Matkalla avaruuteen Netflix.comissa
Matkalla avaruuteen Internet Movie Databasessa (englanniksi)
Cameroceras

| Cameroceras |
| --- | --- |
 Cameroceras-hahmotelma
Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Pääjalkaiset Cephalopoda
Alaluokka::  Nautiloidea
Lahko::  †Endocerida
Heimo::  †Endoceratidae
Suku::  †Cameroceras  Conrad, 1842
Lajit
 †Cameroceras alternatum  †Cameroceras hennepini  †Cameroceras inopinatum  †Cameroceras stillwaterense  †Cameroceras trentonese 
Katso myös
   Cameroceras Wikispeciesissä   Cameroceras Commonsissa 
Infobox OKNimi-testi OK: 
Cameroceras oli mahdollisesti myöhäisen ordovikikauden suurin eläin. Se oli helmiveneisiin (Nautiloidea) kuulunut nilviäinen, muinaisten ammoniittien ja nykyisten mustekalojen kaukainen sukulainen. Cameroceras oli oikosarvi, joka eli pitkän, suoran kuoren sisällä. Kuori oli jakautunut onteloihin, jotka eläin saattoi täyttää vedellä tai ilmalla tarpeen mukaan ja näin säädellä uintisyvyyttään. Itse eläin oli melko pieni ja eli kuoren perimmäisessä ontelossa. Suurimmat oikosarvet kuten Cameroceras saattoivat kasvaa yli 10 metriä pitkiksi ja niiden lonkerot lähes metrisiksi. Suuri ja raskas kuori vaikeutti uimista merkittävästi.
Aiheesta muualla

†Cameroceras Conrad 1842 (mollusk) Fossilworks. Arkistoitu 28.3.2016. Viitattu 2.12.2019. (englanniksi)
Cameroceras Prehistoric-wildlife.com. Viitattu 2.12.2019. (englanniksi)
Cameron Crowe

| Cameron Crowe |
| --- | --- |
 Cameron Crowe vuonna 2005.
Henkilötiedot
Syntynyt: 13. heinäkuuta 1957 (ikä 67) Palm Springs, Kalifornia
Kansalaisuus:  Yhdysvallat
Ammatti:  elokuvaohjaaja, -tuottaja, käsikirjoittaja ja toimittaja
Käsikirjoittaja
Merkittävät teokset:   Jerry Maguire – elämä on peliä (1996)  Melkein julkkis (2000) 
Aiheesta muualla
Viralliset kotisivut
IMDb 
Elonet
Cameron Bruce Crowe (s. 13. heinäkuuta 1957) on yhdysvaltalainen elokuvaohjaaja, -tuottaja ja käsikirjoittaja, joka tunnetaan myös Creem ja Rolling Stone -lehden toimittajana.
Crowen tunnetuimpia teoksia ovat Jerry Maguire – elämä on peliä (1996) ja Melkein julkkis (2000). Jälkimmäisen käsikirjoituksesta hänet palkittiin Oscar- ja Bafta-palkinnoilla.
Cameron meni naimisiin Heartin pääkitaristin, Nancy Wilsonin  kanssa 27. heinäkuuta 1986 ja he saivat kaksospojat Williamin ja Curtisin.
Aiheesta muualla

Cameron Crowe Net Worth Celebrity Net Worth. Viitattu 5.2.2022. (englanniksi)
Kuvia tai muita tiedostoja aiheesta Cameron Crowe Wikimedia Commonsissa
Canon (messu)

Canon Missae
Canon (myös Canon Missae, Canon Actionis tai kaanon) on katolisen messun keskeisin osa, joka tulee Offertoriumin jälkeen ja ennen Communionia se sisältää leivän ja viinin pyhitysrukouksen.
Aiheesta muualla

Catholic Encyclopedia: Canon of the Mass
Canoas

| Canoas |
| --- | --- |
 lippu:  vaakuna
 Canoasin sijainti osavaltiossa
Valtio:  Brasilia
Osavaltio:  Rio Grande do Sul
Suuralue:  Porto Alegren metropoli
Ala-alue:  Porto Alegre
Pinta-ala:  
 – Kokonaispinta-ala:  131,1 km²
Korkeus:  8 m
Väkiluku (2010):  324 025
 – Väestötiheys:  2 472 as./km²
 
 canoas.rs.gov.br 
Infobox OKVirheellinen NIMI-arvo: 
Canoas [kano:´-], on kaupunki Brasilian eteläosassa, Rio Grande do Sulin osavaltiossa, noin 15 kilometriä Porto Alegresta pohjoiseen.
Vuonna 2010 siellä asui 324 025 ihmistä.[lähde? ] Canoasissa on elintarvike-, lääke- ja kemianteollisuutta sekä öljynjalostamo. Suurin osa sen väestöstä käy työssä osavaltion pääkaupungissa Porto Alegressa.
Aiheesta muualla

Kuvia tai muita tiedostoja aiheesta Canoas Wikimedia Commonsissa
Kaupungin kotisivut (Arkistoitu – Internet Archive) (portugaliksi)
Carl Edvard Stjernvall

Carl (Karl) Edvard Stjernvall (30. toukokuuta 1797 Norrköping, Ruotsi  – 26. huhtikuuta 1873 Helsinki) oli suomalainen virkamies, joka toimi Yleisen revisionioikeuden  vt. ylikomissaarina.
Stjernvallin vanhemmat olivat Uudenmaan ja Hämeen läänin maaherra, majuri Gustaf Fredrik Stjernvall ja Fredrika Charlotta von Yhlen. Hän tuli ylioppilaaksi Turussa joulukuussa 1814 ja suoritti tuomarintutkinnon 1818, jolloin hän oli myös Turun hovioikeuden auskultantti. Varatuomarin arvon hän sai 1826 ja esittelijäsihteerin 1841. Stjernvall oli senaatin oikeusosaston ylimääräinen kopisti vuodesta 1819, Turun hovioikeuden ylimääräinen notaari 1821, senaatin kansliatoimituskunnan kopisti 1822, prokuraattorintoimituskunnan kopisti 1823, kamaritoimituskunnan kanslisti vuodesta 1826, kirkollistoimituskunnan protokollasihteeri vuodesta 1834 ja kamaritoimituskunnan protokollasihteeri vuodesta 1838. Tämän toimituskunnan esittelijäsihteerinä hän toimi 1858–1867 ja Yleisen revisionioikeuden vt. ylikomissaarina 1866–1869.
Stjernvall sai valtioneuvoksen arvon 1869. Hän oli valtiopäivämies 1867 ja 1872.
Carl Edward Bailey

Carl Edward Bailey (1938)
Carl Edward Bailey (8. lokakuuta 1894 – 23. lokakuuta 1948) oli yhdysvaltalainen lakimies ja demokraattisen puolueen poliitikko. Hän toimi Arkansas'n osavaltion kuvernöörinä vuosina 1937–1941.
Bailey syntyi Missourissa ja kuoli sydänkohtaukseen 54-vuotiaana. Hänet on haudattu Little Rockiin.
Carl Edvard af Heurlin

Carl Edvard Heurlin, aateloituna vuodesta 1840 af Heurlin (25. maaliskuuta 1790 Jämsä – 15. joulukuuta 1844 Helsinki) oli suomalainen senaattori ja valtioneuvos.
Heurlinin vanhemmat olivat Jämsän kirkkoherra Samuel Niklas Heurlin (1740–1814) ja Elisabet Sofia Heinricius. Hän kävi Porvoon lukiota, pääsi ylioppilaaksi 1808 ja suoritti Turun akatemiassa tuomarintutkinnon 1810. Heurlin sai varatuomarin arvon 1815, kihlakunnantuomarin arvonimen 1817 ja laamannin arvonimen 1826.
Heurlin oli Turun hovioikeudessa ylimääräisenä notaarina 1812–1814, kanslistina 1814–1817 ja ylimääräisenä viskaalina 1817. Hän oli Suomen senaatin valtiovaraintoimituskunnan apulaisesittelijäsihteerinä 1817–1822. Heurlin oli samalla Turun hovioikeudessa notaarina 1818–1822 ja varakanneviskaalina 1822. Hän oli Turun ja Porin läänin lääninsihteerinä 1822–1839 ja Viipurin hovioikeuden hovioikeudenneuvoksena 1839–1840. Heurlin oli viimeksi senaatin talousosaston jäsenenä ja valtiovaraintoimituskunnan päällikön apulaisena 1840–1844. Hän sai valtioneuvoksen arvon 1843.
Heurlin oli naimisissa vuodesta 1818 Matilda Sofia Asprothin (k. 1882) kanssa.
Mammografiaseulonta

Mammografiaseulonta on mammografiakuvauksen avulla tapahtuva rintasyövän seulontatutkimus. Mammografia on rinnan röntgenkuvaus, jonka avulla tutkitaan rinnan kasvaimia ja muutoksia. Seulonnan tavoitteena on rintasyöpien varhainen löytäminen ja hoitaminen, ja siten väestön rintasyöpäkuolleisuuden alentaminen. Mammografiaseulonnan on todettu vähentävän rintasyövästä johtuvia kuolemia 40–74-vuotiailla naisilla . Rintasyövän ilmaantuvuus on ollut Suomessa viime vuosikymmeninä jatkuvasti kasvussa, mutta samaan aikaan kuolleisuus tautiin on vähentynyt .
Mammografiaseulonnan hyödyt ja riskit > Teho ja kuolleisuuden vähenemä

Mammografiaseulonnan tehosta ja laadusta on julkaistu useita kattavia tutkimuksia, joihin on osallistunut satoja tuhansia naisia, ja joiden seuranta-aika on ollut 10–20 vuotta; analyysit on tehty 14 vuoden seuranta-ajalla. Rintasyöpäseulonta mammografian avulla ehkäisee rintasyövästä johtuvia kuolemia 50–69-vuotiailla naisilla noin 20–35 prosenttia, jolloin suhteellinen riski eli riski kuolla rintasyöpään verrattuna seulomattomiin naisiin on 0,84. Nuoremmassa ikäluokassa eli 40–49-vuotiailla naisilla kuolleisuuden vähenemä on jonkin verran pienempi, ja suhteellinen riski on 0,85. Luvut tarkoittavat, että yhden rintasyöpäkuoleman välttämiseksi täytyy seuloa 1224 naista ikäluokassa 50–69 vuotta tai 1792 naista ikäluokassa 40–49 vuotta.
Mammografiaseulonnan hyödyt ja riskit > Herkkyys ja tarkkuus

Seulontamammografian herkkyys eli sensitiivisyys rintasyövän löytämisessä on noin 71–96 prosenttia ja tarkkuus eli spesifisyys 94–97 prosenttia. Luvut vaihtelevat jonkin verran eri aikoina ja eri maissa tehtyjen tutkimusten välillä. Alle 35-vuotiailla naisilla kuvauksen herkkyys on jonkin verran pienempi, ja heille rinnan ultraäänitutkimus saattaa olla mammografiaa parempi vaihtoehto. Niistä naisista, joiden seulontamammografiakuvissa näkyy poikkeavia löydöksiä, lopulta ainoastaan viidellä prosentilla todetaan rintasyöpä. Syöpien havaitsemistodennäköisyyden suhteen ei ole huomattu merkittäviä eroja perinteisen filmiä käyttävän kuvauksen ja uudemman digitaalimammografian välillä.
Mammografiaseulonnan hyödyt ja riskit > Seulontaväli

Vuosittain tehdyn seulonnan sensitiivisyys on parempi kuin joka toinen vuosi tai harvemmin suoritetun kuvauksen, mutta vastaavasti säteilyriskit ovat suuremmat. Seulonnan riski/hyöty-suhde eli hyöty verrattuna mammografian aiheuttamiin haittoihin vaikuttaa olevan paras, kun seulontaväli on kahdesta viiteen vuoteen.
Mammografiaseulonnan hyödyt ja riskit > Riskit

Mammografiakuvausten tärkeimpänä riskinä pidetään säteilyn aiheuttamia syöpätapauksia. Mammografiaseulonnan hyödyt eli rintasyöpien aikaisempi havaitseminen ja rintasyöpäkuolleisuuden väheneminen ovat huomattavasti riskejä suuremmat, kun seulontaan osallistuvat naiset ovat yli 50-vuotiaita. Ikäluokassa 30–49 vuotta hyöty on hieman pienempi, mutta ylittää silti riskit. Rintasyöpäseulonnassa havaitaan laskennallisesti noin 105 syöpää jokaista mammografiasäteilyn aiheuttamaa syöpää kohti, kun kuvattavat ovat 50–59-vuotiaita ja kuvaus tehdään kolmen vuoden välein. Ikäluokassa 60–69 vuotta vastaava luku on 241. Nuoremmilla naisilla luvut ovat pienempiä: 40–49-vuotiailla havaitaan 48 syöpää jokaista aiheutettua kohti ja 30–39-vuotiailla 13 syöpää, kun seulonta tapahtuu kolmen vuoden välein eikä naisten lähisukulaisilla ole esiintynyt rintasyöpää. Jos ensimmäisen asteen sukulaisnaisilla (äiti, sisko, tytär) esiintyy rintasyöpää, on perusteltua aloittaa seulonnat aiemmin ja mahdollisesti tehdä niitä tiheämmin väliajoin.
Mammografiaseulonta Suomessa

Mammografiaseulonnat aloitettiin Suomessa vuonna 1987, ja Kansanterveysasetuksen (1992) mukaan kuntien täytyi järjestää maksuton seulonta kahden vuoden välein 50–59-vuotiaille naisille. Vuoden 2007 alussa astui voimaan uusi Valtioneuvoston asetus seulonnoista (1339/2006), jolla laajennettiin maksuton rintasyöpäseulonta ikäluokkiin 50–69 vuotta.
Suomessa kutsuttiin vuoteen 2006 asti seulontatutkimuksiin vuosittain noin 200 000 naista; seulontojen laajeneminen yli 60-vuotiaisiin nostanee lukua vuodesta 2007 lähtien huomattavasti. Suomalaisen seulonnan laadusta on julkaistu useita kattavia tutkimuksia, ja Suomi pärjää hyvin verrattuna eurooppalaiseen keskitasoon.
Kutsutuista naisista yhdeksän kymmenestä osallistuu. Seulontaan osallistuneista naisista jatkotutkimuksiin kutsutaan noin 2–5 prosenttia, mutta rintasyöpä todetaan lopulta vain alle 0,5 prosentilla seulotuista. Seulonnoissa löydetään Suomessa vuosittain noin 600–800 syöpätapausta, joista lähes 70 prosenttia on pieniä ja paikallisia.
Koska mammografiaseulontojen laatuvaatimukset ovat korkeat, Suomen Lääkäriliitto perusti vuonna 2001 seulontamammografian erityispätevyystutkinnon. Erityispätevyyden voi saada radiologian erikoislääkäri, jolla on kahden vuoden työkokemus mammografiayksikössä ja riittävä teoreettinen koulutus.
Mammografiaseulonta muissa maissa

Kaikki Yhdysvaltojen suuret lääketieteelliset järjestöt suosittelevat naisille mammografiaseulontaa 40 ikävuodesta ylöspäin. Isossa-Britanniassa seulonnan piiriin kuuluvat kaikki 50–64-vuotiaat naiset, ja seulonta tapahtuu kolmen vuoden välein.
Mammografiaseulonta muissa maissa > Euroopan unionin laatukriteerit

Euroopan unioni on määritellyt rintasyöpäseulonnalle laatukriteerit vuonna 2001. Seulonnan laatua mittaavia tunnuksia ovat muun muassa seulontakutsujen kattavuus, osallistumisaste, syöpien määrä jatkotutkimuksiin lähetettyjen naisten keskuudessa, paikallisten ja levinneiden syöpien osuus löydetyistä kasvaimista ja seulonnan herkkyys. Rintasyöpäseulonnan herkkyys eli sensitiivisyys voidaan määritellä esimerkiksi seulonnassa löydettyjen syöpien osuutena niistä syövistä, jotka ilmaantuisivat väestössä ilman seulontatoimintaa eli nk. taustailmaantuvuudesta.
Cannondale Pro Cycling Team

Liquigas tallin ajajat vuoden 2006 Rund um den Henninger Turm -kilpailussa
Cannondale Pro Cycling Team (UCI-tunnus CAN) oli italialainen maantiepyöräilyn ammattilaistalli. Vuonna 1999 perustetun tallin pääsponsorina oli vuoteen 2012 saakka nesteytettyjä kaasutuotteita valmistava italialainen Liquigas. Vuosina 2013–2014 pääsponsorina oli yhdysvaltalainen polkupyöränvalmistaja Cannondale.
Joukkue osallistui aluksi kakkoskategorian kilpailuihin. Talli kuitenkin hiljalleen vahvisti asemaansa ja on kuulunut vuodesta 2005 lähtien UCI Pro -tason joukkueisiin. Vuosina 2005–2006 tallin toisena pääsponsorina oli Liquigasin ohella polkupyörävalmistaja Bianchi. Kaudella 2007 Cannondale korvasi Bianchin tallin pyörätoimittajana. Tämän myötä Cannondale teki paluun ProTour-sarjaan lopetettuaan Lampre-Caffita -tallin sponsoroinnin kauden 2005 lopussa. Kaudelle 2011 Cannondale tuli myös tallin toiseksi nimisponsoriksi ja 2013 pääsponsoriksi.
Suomalainen Kjell Carlström ajoi Liquigas-tallissa vuosina 2005–2009.
Aiheesta muualla

Tallin viralliset kotisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Liquigas
Käännös suomeksi
Björn Otto

| Björn Otto |
| --- | --- |
 Björn Otto vuonna 2007
Henkilötiedot
Syntynyt: 16. lokakuuta 1977 (ikä 46) Frechen
Kansalaisuus:   Saksa
Uran tiedot
Pituus:  191 cm
Paino:  90 kg
Laji:  seiväshyppy
Seura:  ASV Köln
Valmentaja:  Michael Kühnke
| Mitalit> Maa:  Saksa.Miesten yleisurheilu. Olympialaiset  | Mitalit> Maa:  Saksa.Miesten yleisurheilu. Olympialaiset  | Mitalit> Maa:  Saksa.Miesten yleisurheilu. Olympialaiset  | Maa:  Saksa> Miesten yleisurheilu. |
| --- | --- | --- | --- |
|  Hopeaa | Lontoo 2012 | seiväshyppy |  |
| MM-kilpailut  | MM-kilpailut  | MM-kilpailut  |  |
|  Pronssia | Moskova 2013 | seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Istanbul 2012 | seiväshyppy |  |
| EM-kilpailut  | EM-kilpailut  | EM-kilpailut  |  |
|  Hopeaa | Helsinki 2012 | seiväshyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Göteborg 2013 | seiväshyppy |  |
|  Pronssia | Birmingham 2007 | seiväshyppy |  |
Björn Otto (s. 16. lokakuuta 1977) on saksalainen seiväshyppääjä.
Otton suurimmat saavutuksensa ovat olympiahopea 2012, MM-pronssi 2013, sisäratojen MM-hopea 2012, ulkoratojen EM-hopea 2012,  sisäratojen EM-hopea 2013 ja pronssi 2007, universiadien voitto 2005 ja GP-finaalin kakkossija 2007.
Otton ennätys ulkoradoilla on 601 cm, jonka hän hyppäsi 5. syyskuuta 2012 Aachenissa. Tulos on myös Saksan ennätys. Sisäradoilla hänen ennätyksensä on 592 cm.
Aiheesta muualla

Björn Otto Kansainvälinen yleisurheiluliitto. (englanniksi)
Castletown

| Castletown Balley Chashtal |
| --- | --- |
 Ilmakuva Castletownista
 Castletown
 Koordinaatit: 54°4′0″N, 4°39′0″W 
Kruunun alusmaa:  Mansaari
Sheading:  Rushen
Väkiluku (2021):  3 206
 
 www.castletown.org.im 
Infobox OKVirheellinen NIMI-arvo: 
Castletown (manksiksi Balley Chashtal) on kaupunki Mansaaren eteläosassa. Se on saaren entinen pääkaupunki, mikä näkyy muun muassa Mansaaren lentoaseman sijoittelussa sinne.
Vuoden 2021 väestönlaskennan mukaan kaupungissa oli noin 3 200 asukasta.
Castletownin merkittäviä rakennuksia ovat esimerkiksi Rushenin linna ja King William's College.
Aiheesta muualla

Kuvia tai muita tiedostoja aiheesta Castletown Wikimedia Commonsissa
Viralliset sivut (englanniksi)
Castletown Isle of Man Guide
Canning Townin asema

Canning Town on asema Lontoon metron Jubilee Linellä ja Docklands Light Railwayllä (DLR) Newhamissa, Lontoossa. Se sijaitsee Oyster-vyöhykkeiden 2 ja 3 rajalla. Asemalta on vaihtoyhteys useisiin Lontoon bussilinjoihin.